ai4bharat/Pralekha huggingface dataset:
குடியரசுத் துணைத் தலைவர் செயலகம்
முகமறியா சுதந்திர போராட்ட வீரர்கள் தியாகம் குறித்து நமது இளைய சமுதாயம் அறியச் செய்வதன் மூலமாக அவர்களை ஊக்குவிக்க இயலும் –குடியரசு துணைத் தலைவர்
நமது வரலாற்று புத்தகங்களில் சுதந்திரத்திற்காக பாடுபட்ட பல்வேறு தலைவர்கள் தங்களுக்கு கிடைத்திருக்க வேண்டிய கௌரவத்தையும் மரியாதையையும் பெறவில்லை என்று குடியரசு துணைத் தலைவர் திரு வெங்கய்யா நாயுடு கூறியுள்ளார். குடியரசு துணைத் தலைவர் மாளிகையில் இன்று  சுதந்திர போராட்ட வீரரும் அரசியல் தலைவருமான ஹேம்வதி நந்தன் பகுகுணா வாழ்க்கை வரலாற்று புத்தகத்தை வெளியிட்டுப் பேசிய குடியரசு துணைத் தலைவர் இத்தகைய தியாகங்களை புரிந்த பெருமதிப்பிற்குரிய கனவான்கள் மற்றும் பெண்மணிகள் ஆகியோரது வரலாற்றை பொது மக்கள் அறியும் வகையிலும், புதிய தலைமுறையினர் இந்த தேசத்தைக் கட்டமைக்கும் பணியில் ஈடுபடுமு் போது உணர்ந்திருக்கும் வகையிலும் தெரிவிக்க வேண்டும் என்றார்.
ஹேம்வதி நந்தன் பகுகுணா - அரசியல் செயற்பாட்டாளர் என்ற இந்த புத்தகம், ஆங்கிலத்திலும், ஹிந்தியிலும் வெளியிடப்பட்டுள்ளது. இந்த புத்தகத்தை பேராசிரியர் ரீடா பகுகுணா ஜோஷி மற்றும் டாக்டர் ராம்நரேஷ் திரிபாதி ஆகியோர் இணைந்து எழுதியுள்ளனர்.
ஹேம்வதி நந்தன் பகுகுணா கொள்கை பிடிப்புடன்கூடிய ஒரு அரசியல் தலைவராகவும் நெறி சார்ந்த நிர்வாகியாகவும் திகழ்ந்தவர் என்று கூறிய குடியரசு துணைத் தலைவர் திரு வெங்கய்யா நாயுடு, தமது வாழ்க்கை முழுவதையும் தேசத்தின் சேவைக்காக அர்பணித்தவர் என்றும் புகழாரம் சூட்டினார். காந்திய கொள்கைகளில் ஈடுபாடு கொண்டவராக திகழ்ந்த பகுகுணா, கொள்கைகளுக்காக வாழ்ந்தவரென்றும், நாட்டில் அவசர நிலை பிரகடனம் செய்யப்பட்டபோது கடுமையாக எதிர்ப்பு தெரிவித்தவர் என்றும் அவர் கூறினார். மாணவப் பருவத்திலேயே கருணை உள்ளமும் அக்கறை நிறைந்தவருமாக திகழ்ந்த பகுகுணா பள்ளிகளில் ஏழைக் குழந்தைகளின் நிலைமை குறித்து கவலை கொண்டவராக இருந்ததோடு மட்டுமின்றி பல வழிகளில் அவர்களுக்கு உதவவும் முயற்சிகளை மேற்கொண்டதாகவும் குடியரசுத் துணை தலைவர் எடுத்துரைத்தார். உத்தரப்பிரதேசத்தின் முதலமைச்சராக அவர் இருந்தபோது ஷெட்யூல்டு வகுப்பினர் மற்றும் பழங்குடியின சமுதாயத்தைச் சேர்ந்தவர்களுக்கு நிலப் பகிர்மானம் செய்த முதல் மாநிலமாக உத்திரப்பிரதேசம் விளங்கியது என்றார். இந்த செயலால் கவரப்பட்ட அப்போதைய முதுபெரும் தலைவர் வினோபா பாவே, மண்ணின் மைந்தன் என்று பொருள்படும் வகையில் மிட்டி நந்தன் என்ற பட்டப்பெயரை அவருக்கு சூட்டினார் என்று குடியரசு துணைத்தலைவர் பாராட்டு தெரிவித்தார். ஒடுக்கப்பட்ட மக்களின் நலனுக்காக போராடிய பகுகுணா, அவ்வப்போது இளைஞர்களை ஒன்று திரட்டி கிராமங்களில் தூய்மைப்பணிகளை மேற்கொண்டதும், பெண்கள் வெகுதூரத்திலிருந்து குடிநீர் எடுத்துவரும் பணியில் உதவி புரிந்திருப்பதாக தெரிவித்த குடியரசு துணைத் தலைவர், தற்போதைய அரசு தூய்மை இந்தியா திட்டத்தின் மூலமாக இத்தகைய பணிகளுக்கு முக்கியத்துவம் அளித்து நிறைவேற்றி வருவதாக குறிப்பிட்டார். இத்தகைய திட்டங்களில் பொது மக்கள் ஆர்வத்துடன் பங்கேற்று தேசத்தை தூய்மையாகவும், சுத்தமாகவும், பசுமையாகவும் வைத்திருக்க பணிகளை மேற்கொள்ள வேண்டும் என்று அவர் வலியுறுத்தினார். இந்த சுயசரிதை புத்தகம், நாட்டின் இளைய சமுதாயத்தினரிடையே ஊக்கமளிக்கும் தகவல்களை அளிப்பதாக அமையும் என்று தாம் நம்புவதாக குடியரசுத் துணைத்தலைவர் குறிப்பிட்டார். மத்திய அமைச்சர் திரு ராஜ்நாத் சிங், உத்தராகண்ட் முதலமைச்சர் திரு புஷ்கர் சிங் தாமி உள்ளிட்ட பலர் இந்த நிகழ்ச்சியில் கலந்து கொண்டனர்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1822696
சுகாதாரம் மற்றும் குடும்ப நலத்துறை அமைச்சகம்
கோவிட்-19 குறித்த அண்மைச் செய்திகள்
நாட்டில் கோவிட்-19 நோய்த் தாக்குதலைத் தடுத்தல், கட்டுப்படுத்துதல் மற்றும் சிகிச்சை அளித்தலுக்கு மாநிலங்கள் / யூனியன் பிரதேசங்களின் ஒத்துழைப்புடன் மத்திய அரசு பல்வேறு நடவடிக்கைகள் எடுத்து வருகிறது. இவற்றை மிக உயர்நிலையில் உள்ள குழுவினர் அவ்வப்போது ஆய்வு செய்து கண்காணித்து வருகின்றனர்.
பிரதமர் திரு. நரேந்திர மோடி இன்று மாநிலங்கள் மற்றும் யூனியன் பிரதேசங்களின் முதலமைச்சர்களுடன் காணொளிக் காட்சி மூலம் கலந்துரையாடிய போது, தற்போதைய நிலவரம் பற்றி ஆய்வு செய்தார். கோவிட்-19க்கு எதிரான நடவடிக்கைகளில் கூட்டாக செயல்படுவோம் என்று அனைவரும் உறுதியளித்தனர்.
தொடர்ச்சியான முயற்சிகள் மூலம், படிப்படியாக அணுகும் நடைமுறையின்படி, முக்கியமான பொருள்களுக்கு பற்றாக்குறை ஏதும் இல்லாமல் இருப்பதை மத்திய அரசு உறுதி செய்து வருகிறது. அனைத்து மாநிலங்களிலும் சுகாதார அலுவலர்களுக்கான தனிப்பட்ட முழு உடல் பாதுகாப்புக் கவச உடை, N-95 முகக்கவச உறைகள், மருத்துவப் பரிசோதனை உபகரணத் தொகுப்புகள், மருந்துகள் மற்றும் வென்டிலேட்டர்கள் போதிய அளவு கிடைக்கச் செய்வதும் இதில் அடங்கும். கோவிட் பாதித்த நோயாளிகளைக் கவனித்துக் கொள்ள, மத்திய, மாநில அரசுகள் அளவில் கோவிட்-19க்கென பிரத்யேகமான மருத்துவமனைகள் செயல்படும் நிலையை பலப்படுத்துவதையும் அரசு உறுதி செய்துள்ளது.
இப்போதுள்ள நிலையில் மத்திய, மாநில அரசுகளிடம் உள்ள வசதிகள் விவரம்:
- கோவிட் சிகிச்சைக்கான பிரத்யேக சிகிச்சை மையங்களின் எண்ணிக்கை: 586
- தனிமைப்படுத்தலுக்கான படுக்கை வசதிகள்: 1,04,613
- தீவிர சிகிச்சைப் பிரிவு படுக்கைகள்: 11,836
முன்கள சுகாதார அலுவலர்களின் திறன் மேம்பாட்டுக்காக, கோவிட்-19 நோயாளிகளுக்கு சிகிச்சை அளிப்பது தொடர்பாக, புதுடெல்லி எய்ம்ஸ் மருத்துவமனை, இணையவழி பயிலரங்குகளைத் தொடர்ச்சியாக நடத்தி வருகிறது. இந்த இணையவழி பயிலரங்கு நடைபெறும் நேர விவரம் பின்வரும் இணையதளத்தில் அவ்வப்போது சேர்க்கப் படுகிறது: https://www.mohfw.gov.in
மேலும், சுவாச ஆரோக்கியத்துக்கான நோய் எதிர்ப்பாற்றலை மேம்படுத்துவதற்கான வழிகாட்டுதல்களை ஆயுஷ் வெளியிட்டுள்ளது. மாவட்ட அளவில் தீர்வுக்கான அவசரத் திட்டங்களில், ஆயுஷ் முறையிலான தீர்வுகளையும் சேர்க்க உத்தேசிக்கப்பட்டுள்ளது. இந்த வழிகாட்டுதல்கள் சுகாதாரம் மற்றும் குடும்ப நல அமைச்சகத்தின் இணையதளத்தில் உள்ளன.
கோவிட்-19 நோய்த் தாக்குதலைக் கட்டுப்படுத்த பல மாவட்ட நிர்வாகங்கள் புதுமைச் சிந்தனை முன்மாதிரித் திட்டங்களை அமல் செய்து வருகின்றன.
நேற்றில் இருந்து நாடு முழுக்க கோவிட்-19 நோயாளிகளின் எண்ணிக்கை 1035 அதிகரித்துள்ளது. அந்த நோய்க்கான தீவிர சிகிச்சை தேவைப்படுவோர் எண்ணிக்கை 855 உயர்ந்துள்ளது. இன்றைய நிலவரப்படி, மொத்த மரணங்களின் எண்ணிக்கை 239. மொத்தம் 642பேர் குணமாக்கப்பட்டுள்ளனர் / உடல்நலம் தேறி வீடு திரும்பியுள்ளனர். இப்போது வரையில் 7447 பேருக்கு இந்த நோய் உறுதி செய்யப்பட்டிருப்பதாகத் தெரிவிக்கப்பட்டுள்ளது.
(Visitor Counter : 136
PIB Headquarters
கார்கில் வெற்றி தின 20 ஆம் ஆண்டு கொண்டாட்டம்
கார்கில் போரின் 20 ஆவது ஆண்டினை நினைவுகூரும் வகையில், தாம்பரம் விமானப்படை நிலையத்தில் “கார்கில் வெற்றி தினம்” கொண்டாடப்பட்டது. இதையொட்டி, ஆயுதப்படைகளின் வீர-தீர சாகச நிகழ்ச்சிகளுக்க ஏற்பாடு செய்யப்பட்டிருந்தது. கார்கில் வெற்றிச் செய்தியைப் பரப்பும் விதமாக நடத்தப்பட்ட “வெற்றி ஓட்டத்தில்” இந்த நிலையத்தின் அனைத்து ஊழியர்களும் பங்கேற்றனர். “கார்கில் வெற்றி” என்பதை மையப்பொருளாகக் கொண்டு பள்ளிகளுக்கு இடையேயோன ஓவியப்போட்டி நடத்தப்பட்டது. இதில் ஏராளமான மாணவர்கள் ஆர்வத்துடன் பங்கேற்றனர்.
இந்திய விமானப்படையில் பயன்படுத்தப்படும் போர்விமான ஆயுதங்கள், பாதுகாப்பு மற்றும் பந்தோபஸ்த்து கருவிகள் பொதுமக்கள் பார்வையிட காட்சிக்கு வைக்கப்பட்டிருந்தன. பல்வேறு பள்ளிகளைச் சேர்ந்த மாணவர்களுக்கு இவற்றின் செயல்பாடுகள் குறித்து விமானப்படை அதிகாரிகள் விவரித்தனர்.
இந்த நிகழ்வுகள் அனைத்தையும் விமானப்படை நிலையத்தின் ஏர் கமாடோர் மான்சிங் அவானா கொடியசைத்துத் தொடங்கி வைத்தார். மாணவர்களுடன் கலந்துரையாடிய அவர், விமானப்படையில் சேர அவர்களை ஊக்கப்படுத்தினார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.62 கோடி தடுப்பூசி டோஸ்கள் வழங்கப்பட்டுள்ளன. இதில்  முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 28,250 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 1,820 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.81 சதவீதம்.
கடந்த 24 மணி நேரத்தில் 109 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,51,424 பேர்.
கடந்த 24 மணி நேரத்தில் 132 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.10% வாராந்திர பாதிப்பு விகிதம் 0.09%
இதுவரை மொத்தம் 91.69 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,29,582 சோதனைகள் நடத்தப்பட்டுள்ளன.
ரெயில்வே அமைச்சகம்
தேவ்லாலி -யிலிருந்து தனாப்பூருக்கு , சிறப்புப் பார்சல் ரயிலான முதல் ‘’ கிசான் ரயிலை’’ திரு. நரேந்திர சிங் தோமர், திரு. பியூஷ் கோயல் ஆகியோர் கொடியசைத்துத் தொடங்கி வைத்தனர்
இந்திய ரயில்வே இன்று தேவ்லாலியிலிருந்து தனாப்பூருக்கு முதல் “கிசான் ரயிலை’’ அறிமுகப்படுத்தியுள்ளது. தேவ்லாலியில் புறப்பட்ட ரயிலை, காணொளிக் காட்சி மூலம், மத்திய விவசாயம் மற்றும் விவசாயிகள் நலம், ஊரக வளர்ச்சி மற்றும் பஞ்சாயத்து ராஜ் துறை, அமைச்சர் திரு. நரேந்திர சிங் தோமர், ரயில்வே, வர்த்தகம் மற்றும் தொழில்துறை அமைச்சர் திரு. பியூஷ் கோயல் ஆகியோர் கொடியசைத்துத் தொடங்கி வைத்தனர்.
இந்த நிகழ்ச்சியில், ரயில்வே இணையமைச்சர் திரு.சுரேஷ் அங்காடி, பஞ்சாயத்து ராஜ், விவசாயம் மற்றும் விவசாயிகள் நலத்துறை இணையமைச்சர் திரு. பர்ஷோத்தம் கொடாபி ரூபலா, விவசாயம் மற்றும் விசாயிகள் நலத்துறை இணையமைச்சர் திரு. கைலாஷ் சவுத்ரி, நுகர்வோர் நலன், உணவு மற்றும் பொது விநியோகத் துறை இணையமைச்சர் திரு. ராவ் சாகிப் பாட்டீல் தன்வே, மகாராஷ்ட்ரா மாநில சட்டப்பேரவை எதிர்க்கட்சித் தலைவர் திரு. தேவேந்திர பட்னாவிஸ் , மாநில உணவு, சிவில் சப்ளை, நுகர்வோர் பாதுகாப்புத் துறை அமைச்சர் திரு. சாகன் புஜ்பால் மற்றும் பலர் கலந்து கொண்டனர்.
தொடக்கத்தில் 10+1 வி.பி பெட்டிகளுடன் வாராந்திர அடிப்படையில் இந்த ரயில் இயங்கும். இந்த ரயில், தனாப்பூரை நாளை மாலை 6.45 மணிக்கு சென்றடையும். 1519 கி.மீ தூரத்தை 31.45 மணி நேரத்தில் இது கடந்து செல்லும்.
நிகழ்ச்சியில் உரையாற்றிய திரு. நரேந்திர சிங் தோமர், “இன்று விவசாயிகளுக்கு ஒரு சிறந்த நாள். கிசான் ரயில் பட்ஜெட்டில் அறிவிக்கப்பட்டது. விவசாய உற்பத்திப் பொருள்களுக்கு இயன்ற அளவுக்கு விநியோகமும், வருமானமும் தேவைப்படுகிறது. எந்த இயற்கைப் பேரிடரோ அல்லது சவாலோ தங்களைத் தடுத்து விட முடியாது என்பதை இந்திய விவசாயிகள் நிரூபித்துள்ளனர். விவசாய விளைபொருள்கள் நாட்டின் ஒரு மூலையிலிருந்து, இன்னொரு மூலைக்குச் சென்றடைவதை கிசான் ரயில் உறுதி செய்யும். இந்த ரயில், விவசாயிகளுக்கு மட்டுமல்லாமல், நுகர்வோருக்கும் பயனளிக்கும்’’ என்றார்.
நிகழ்ச்சியில் பேசிய திரு பியூஷ் கோயல், “இந்திய ரயில்வே, விவசாயிகள் சேவைக்கு ரயில்களை இயக்குகிறது. பிரதமர் திரு. நரேந்திர மோடியின் வழிகாட்டுதல் மற்றும் ஊக்குவிப்பின் அடிப்படையில் இந்திய ரயில்வே, கிசான் ரயிலைத் தொடங்கியுள்ளது. இந்த ரயில், விவசாயிகளின் வருமானத்தை இரட்டிப்பாக்குவதில் மைல்கல்லாக சேவை புரியும். இந்திய ரயில்வேயும், விவசாயிகளும், கோவிட் சவால்களுக்கு எதிரான போரில் முன்களத்தில் நின்றனர். உணவு தானியங்கள், சரக்குப் போக்குவரத்து, இந்தக் காலகட்டத்தில் இருமடங்காக உயர்ந்தது. விவசாயிகளின் நலனை இப்போது பாதுகாப்பதைப் போல முன்பு எப்போதும் இருந்ததில்லை. கிசான் ரயில் மூலம், காஷ்மீர் ஆப்பிள்கள் கன்னியாகுமரியை அடையும் நாளை நான் ஆவலுடன் எதிர்பார்க்கிறேன்’’ என்று கூறினார்.
(Visitor Counter : 139
ரெயில்வே அமைச்சகம்
ரயில்வே பாதுகாப்புக்காக ஆளில்லா வான்வழி வாகனம்  அடிப்படையிலான கண்காணிப்பு முறையை இந்திய ரயில்வே அறிமுகப்படுத்துகிறது
ஆளில்லா வான்வழி வாகனமான ட்ரோன் கண்காணிப்புத் தொழில்நுட்பம் மட்டுப்படுத்தப்பட்ட மனித சக்தி கொண்ட பெரிய பகுதிகளில் பாதுகாப்புக் கண்காணிப்புக்கு ஒரு முக்கியமான மற்றும் செலவு குறைந்த கருவியாக உருவெடுத்துள்ளது. இந்திய ரயில்வேயில் மத்திய ரயில்வேயின் மும்பைப் பிரிவு சமீபத்தில் ரயில்வே பகுதிகளில் நிலைய வளாகங்கள், ரயில் பாதைகள், யார்டுகள், பட்டறைகள் போன்றவற்றில் சிறந்த பாதுகாப்பு மற்றும் கண்காணிப்புக்காக இரண்டு நிஞ்ஜா ஆளில்லா வான்வழிக் கண்காணிப்பு வாகனங்களை  வாங்கியுள்ளது.
மும்பை ரயில்வே பாதுகாப்புப் படையின்  நான்கு ஊழியர்களைக் கொண்ட குழு ஆளில்லா வான்வழிக் கண்காணிப்பு வாகனம்  பறத்தல், கண்காணிப்பு மற்றும் பராமரிப்பு குறித்து பயிற்சி பெற்றுள்ளது.
ரயில்வே பாதுகாப்பு நோக்கத்திற்காக, இந்த ஆளில்லா வான்வழிக் கண்காணிப்பு வாகனத்தைப்  பயன்படுத்த ரயில்வே பாதுகாப்புப் படை  திட்டமிட்டுள்ளது. தென்கிழக்கு ரயில்வே, மத்திய ரயில்வே, நவீன பயிற்சித் தொழிற்சாலை, ரெய்பரேலி மற்றும் தென்மேற்கு ரயில்வே ஆகிய இடங்களில் ரூ.31.87 லட்சம் செலவில் இதுவரை ஒன்பது  ஆளில்லா வான்வழிக் கண்காணிப்பு வாகனங்கள்  ரயில்வே பாதுகாப்புப் படை  மூலம் வாங்கப்பட்டுள்ளன.
மேலும் எதிர்காலத்தில் ரூ.97.52 லட்சம் செலவில் மேலும் பதினேழு  ஆளில்லா வான்வழிக் கண்காணிப்பு வாகனங்கள்  வாங்க உத்தேசிக்கப்பட்டுள்ளது. பத்தொன்பது  ரயில்வே பாதுகாப்புப் படைப்  பணியாளர்கள் இதுவரை இந்த ஆளில்லா வான்வழிக் கண்காணிப்பு வாகனச்  செயல்பாடு மற்றும் பராமரிப்பு குறித்து பயிற்சி பெற்றுள்ளனர், அவர்களில் 4 பேர் இதனை இயக்கும் உரிமத்தைப் பெற்றுள்ளனர். மேலும் ஆறு  ரயில்வே பாதுகாப்புப் படை  பணியாளர்களுக்கு பயிற்சி அளிக்கப்படுகிறது.
இந்த ஆளில்லா வான்வழிக் கண்காணிப்பு வாகனத்தை  பயன்படுத்துவதின் முக்கிய நோக்கம் இவை விரைவான செயல்பாடு மற்றும் பாதுகாப்புப் பணியாளர்களின் செயல்திறனுக்கும் உதவுவதாகும்.
8-10 ரயில்வே பாதுகாப்புப் படை  பணியாளர்கள் தேவைப்படும் இடத்தில், ஒரு ஆளில்லா வான்வழிக் கண்காணிப்பு வாகனத்தின் கேமரா அந்தப் பணியை எளிதில் செய்து முடிக்கும். எனவே, இது மனிதவளத்தைப் பயன்படுத்துவதில் உள்ள பற்றாக்குறையை குறைத்து கணிசமான முன்னேற்றத்திற்கு வழி வகுக்கும்.
பிரதமர் அலுவலகம்
ராம நவமியை முன்னிட்டு நாட்டு மக்களுக்கு பிரதமர் வாழ்த்து
ராமபிரான் அவதரித்த புனித நாளான ராம நவமியை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பகவான் ராமச்சந்திரரின் வாழ்க்கை அனைத்து காலங்களிலும் எல்லோருக்கும் ஊக்கமளிக்கும் என்று பிரதமர் கூறினார்.
ட்விட்டர் பதிவில் அவர் கூறியதாவது:
“ராம நவமி என்னும் புனித நாளை முன்னிட்டு நாட்டு மக்கள் அனைவருக்கும் நல்வாழ்த்துகள். தியாகம், எளிமை, கட்டுப்பாடு மற்றும் உறுதிப்பாடு ஆகியவற்றின் அடிப்படையில், பகவான் ராமச்சந்திரரின் வாழ்க்கை, அனைத்து காலகட்டத்திலும் மனித சமுதாயத்திற்கு உத்வேகமாக இருக்கும்.”
பிரதமர் அலுவலகம்
அலிகார் முஸ்லிம் பல்கலைக்கழகத்தின் நூற்றாண்டு விழாக் கொண்டாட்டங்களில் பிரதமர் உரையாற்றுகிறார்
அலிகார் முஸ்லிம் பல்கலைக்கழகத்தின் நூற்றாண்டு விழாக் கொண்டாட்டங்களில் பிரதமர் திரு. நரேந்திர மோடி 2020 டிசம்பர் 22 அன்று காலை 11 மணிக்கு காணொலி வாயிலாகக் கலந்து கொண்டு உரையாற்றுகிறார். இந்த நிகழ்ச்சியின் போது ஒரு தபால் தலையையும் பிரதமர் வெளியிடுவார். பல்கலைக்கழகத்தின் வேந்தர் மேன்மைமிகு திரு. சையேத்னா முஃபதல் சைபுதீன் மற்றும் மத்திய கல்வி அமைச்சர் திரு ரமேஷ் பொக்ரியால் ‘நிஷாங்க்’ ஆகியோர் இந்த நிகழ்ச்சியில் கலந்து கொள்வார்கள்.
அலிகார் முஸ்லீம் பல்கலைக்கழகத்தைப் பற்றி:
இந்திய மேலவைச் சட்டத்தின் கீழ் முகமது ஆங்கிலோ ஓரியண்டல்  கல்லூரியை மத்தியப் பல்கலைக்கழகமாக உயர்த்தியதையடுத்து, அலிகார் முஸ்லீம் பல்கலைக்கழகம், கடந்த 1920-ஆம் ஆண்டு பல்கலைக்கழகமாக மாறியது. எம்.ஏ.ஓ கல்லூரி, கடந்த 1877-ஆம் ஆண்டு சர் சையது அகமது கானால் நிறுவப்பட்டது. உத்தரப்பிரதேசத்தின் அலிகர் நகரில் 467.6 ஹெக்டர் நிலப்பரப்பில் பல்கலைக்கழக வளாகம் அமைந்துள்ளது. மல்லபுரம் , முர்ஷிதாபாத் ஜங்கிபூர்  மற்றும் கிஷன்கஞ்  ஆகிய மூன்று நகரங்களிலும் இந்தப் பல்கலைக்கழகத்தின் மையங்கள் இயங்குகின்றன.
-----
(
நிதி அமைச்சகம்
ஜம்முவில் 145 பயனாளிகளுக்கு ரூ.306 கோடிக்கான கடன் அனுமதி கடிதங்களை மத்திய நிதியமைச்சர் திருமதி நிர்மலா சீதாராமன் வழங்கினார்
ஜம்மு காஷ்மீர் பயணத்தில் 2-ம் நாளான இன்று மத்திய நிதி மற்றும் பெரு நிறுவன விவகாரங்கள் துறை அமைச்சர் திருமதி நிர்மலா சீதாராமன் பல்வேறு வங்கிகளின் ரூ. 306 கோடி அளவுக்கு கடன் அனுமதி கடிதங்களை 145 பயனாளிகளுக்கு வழங்கினார். பிரதம மந்திரி வேலை வாய்ப்பு உருவாக்கத் திட்டம், சுய உதவிக்குழுக்கள் உள்ளிட்ட பல்வேறு திட்டங்களின் கீழ் இந்த கடன்கள் வழங்கப்படுகின்றன.
ஜம்மு காஷ்மீருக்கு பல்வேறு திட்டங்களை நிதியமைச்சர் அறிவித்தார். இந்த திட்டங்கள் மூலம் நிதியுதவி மற்றும் கடன்கள் வழங்கப்படுகின்றன. சோபியான் பாரமுல்லா ஆகிய இடங்களில் கட்டப்படவுள்ள ஊரக சுய வேலை வாய்ப்பு பயிற்சி நிறுவனங்களுக்கு திருமதி சீதாராமன் அடிக்கல் நாட்டினார். ரீசி மாவட்டத்தில் சலால், பக்கா, புதான் ஆகிய இடங்களில் ஜெ&கே வங்கி கிளைகளை அவர் தொடங்கி வைத்தார். நபார்டு திட்டத்தின் கீழ் 5 விவசாய உற்பத்தியாளர்கள் அமைப்புகளுக்கு பதிவு சான்றிதழ்களை அவர் வழங்கினார்.
ஜம்மு பல்கலைக்கழக வளாகத்தில், ஜம்மு காஷ்மீர் யூனியன் பிரதேச வங்கியளார் குழு ஏற்பாடு செய்திருந்த பல்வேறு நிகழ்ச்சிகளில் அமைச்சர் கலந்து கொண்டார்.
மேலும் விவரங்களுக்கு: https://pib.gov.in/PressReleasePage.aspx?PRID=1774240
அணுசக்தி அமைச்சகம்
அணுசக்தி துறை: நடப்பாண்டு சாதனைகள்
2018 ஆம் ஆண்டு அணுசக்தி துறை எரிசக்தி பாதுகாப்பு மற்றும் சமூக நலனிற்காக பல்வேறு திட்டங்கள் மற்றும் முயற்சிகளை மேற்கொண்டுள்ளது. இதன் மூலம் தேசத்தை உருவாக்க இத்துறை பெரும்பங்காற்றியுள்ளது.
இத்துறையின் முக்கிய சாதனைகள் கீழ்வருமாறு:
கைகா அணுமின் நிலையத்தின் யூனிட் 1 அணு உலை டிசம்பர் 10, 2018 ஆம் தேதி வரை தொடர்ந்து 941 நாட்கள் இயங்கி உலக சாதனை படைத்துள்ளது. இதன் மூலம் இங்கிலாந்து நாட்டில் உள்ள ஹிஷாம் அணு உலையின் 940 நாள் அது சாதனையை முறியடித்துள்ளது.
குஜராத்தில் கக்ராபூர் மற்றும் ராஜஸ்தானில் 700 மெகாவாட் திறன் கொண்ட கனநீர் அணு உலை நிறுவும் பணி வேகமாக நடந்து வருகிறது. 2018 ஆம் ஆண்டின் இறுதிக்குள் ஓர் உலை செயல் பட துவங்கும் அதன் பின் ஒவ்வொரு ஆண்டும் ஒரு புதிய உலை செயல்படத் தொடங்கும்.
அணுமின் நிலைய வரலாற்றில் முக்கிய மைல்கல்லாக, கல்பாக்கத்தில் உள்ள அதிவேக ஈனுலை மார்ச் 2018, 30 மெகா வாட் திறன்கொண்டு இயங்கியது. பின் அதன் அதிவேக ஜெனரேட்டர் மின்சார விநியோக இணைப்புடன் இணைக்கப்பட்டு 6.1 மெகா வாட் மின்சாரம் அளிக்கிறது.
அப்சரா  அணுஉலை
அப்சரா  அணுஉலை தரம் மேம்படுத்தப்பட்டு தற்போது மீண்டும் செயல்படத் தொடங்கி உள்ளது. நீச்சல்குளம் வகை ஆராய்ச்சி அணு உலை “மேம்படுத்தப்பட்ட அப்சரா” உயர் திறனுடன் செயல்படத் தொடங்கி உள்ளது. 2018 செப்டம்பர் 10 ஆம் தேதி முதல் இந்த உலை மீண்டும் செயல்படத் தொடங்கியது.
மருத்துவ சுழற்சியலைவி வசதி சைக்ளோன்-
இந்தியாவிலேய மிகப்பெரிய மருத்துவ சுழற்சியலைவி வசதியான சைக்ளோன்-30, 30 மெகா எலக்டிரான் வோல்ட் கதிர்வீச்சினை உற்பத்தி செய்துள்ளது. கிழக்கு இந்தியாவின் மொத்த கதிரியக்க ஓரிடத்தான்  தேவையையும் பூர்த்தி செய்யும் திறன் இந்த சுழற்சியலைவிக்கு உண்டு.
மேலும், மலிவான விலையில் புற்றுநோய்க்கான மருந்துகள் அளிக்க 21-கதிர்வீச்சு மருந்தியல் நிறுவனங்கள் மற்றும் இரண்டு கதிரியக்க அணுக்கரு ஆலைகள் உருவாக்கப்பட்டுள்ளன.
நமது சர்வதேச ஒத்துழைப்பை அதிகரிக்க சில ஒப்பந்தங்கள் கையெழுத்திடப்பட்டுள்ளது:
- நியூட்ரினோ துகள் இயற்பியல் துறையில் மத்திய அணுசக்தி துறை அமெரிக்க பெர்மிலாபுடன் அரசுகளுக்கு இடையிலான கூட்டு ஒப்பந்தம் ஏப்ரல் 2018-ல் கையெழுத்திடப்பட்டது.
- நவீன EPR தொழில்நுட்பம் கொண்ட ஆறு அணுமின் நிலையங்கள் அமைக்க இந்திய அணுமின் கழகம் மற்றும் பிரான்ஸ் நாட்டின் மின்சார பயன்பாடு நிறுவனம் இடையே மார்ச் 2018-ல் ஒப்பந்தம் கையெழுத்திடப்பட்டது.
- அணு அறிவியல் மற்றும் தொழில்நுட்பம் மற்றும் புதுகண்டுபிடிப்புகளுக்காக மத்திய அணுசக்தி துறை மற்றும் கனடா நாட்டின் இயற்கை வளங்கள் துறை இடையே பிப்ரவரி 2018-ல் ஒப்பந்தம் கையெழுத்திடப்பட்டது.
- பயிற்சி மற்றும் திறன் மேம்பாட்டிற்காக வியட்நாம் நாட்டின் வினடோம்  நிறுவனத்துடன் மார்ச் 2018-ல் ஒப்பந்தம் கையெழுத்திடப்பட்டது.
கனரகத் தொழில்கள் அமைச்சகம்
உள்ளூர் முதல் உலகளாவிய என்ற முன்னெடுப்பை நாம் நிறைவேற்ற வேண்டும்: டாக்டர் பாண்டே
கடந்த நிதியாண்டில் அதன் முந்தைய நிதியாண்டை விட 431 சதவீதம் அளவிற்கு அதிகளவில் ஏஒய்சிஎல் நிறுவனம் தேயிலை ஏற்றுமதி செய்ததற்கு மத்திய கனரக தொழில்துறை அமைச்சர் டாக்டர் மகேந்திரநாத் பாண்டே வாழ்த்து தெரிவித்துள்ளார். ஏஒய்சிஎல்-ன் இச்சாதனை தேயிலை தொழில்துறையில் தரமான, புதுமை கண்டுபிடிப்புகளை உறுதிசெய்வதற்கான முன்னோட்டமாக உள்ளது என்று கூறினார்.
ஏஒய்சிஎல்-ன் இச்சாதனை பிரதமர் நரேந்தி்ர மோடியின் தொலைநோக்குப் பார்வையான சர்வதேச சந்தையில் இந்தியாவை மிகப்பெரிய நாடாக வலிமைப்படுத்த வேண்டும் என்ற நோக்கத்தை கொண்டதாக உள்ளது என்று தெரிவித்தார். உள்ளூர் முதல் உலகளாவிய என்ற முன்னெடுப்பை நாம் நிறைவேற்ற வேண்டும் என்ற பிரதமரின் தொலைநோக்குப் பார்வையை அடைவதற்கு இது நமக்கு உதவுவதாக கூறினார். ஏற்றுமதியை மேம்படுத்த அரசு பல்வேறு தி்ட்டங்கள் மற்றும் ஊக்கத்தொகைகளை அளித்து வருவதாக தெரிவித்தார்.
ஏஒய்சிஎல்-ன் இந்த வெற்றி உள்நாட்டிலும், சர்வதேச அளவிலும் தேயிலை தொழில்துறை வளர்ச்சியடைவதற்கும், விரிவடை வதற்கும் சிறந்த வாய்ப்பு இருப்பதை இது எடுத்துக்காட்டுவதாக அவர் கூறினார். இந்தியாவில் தேயிலை தொழில்துறையின் முக்கியத்துவம் குறித்தும் அவர் குறிப்பிட்டார். தேயிலை தோட்டங்கள் மூலம் ஊரக மலைப்பகுதிகளில் பல்வேறு மக்களுக்கு வேலைவாய்ப்புகள் கிடைப்பதாக அவர் தெரிவித்தார். ஏஒய்சிஎல் தொடர்ந்து வளர்ச்சியடைந்து இந்தியப் பொருளாதாரத்திற்கு மேலும் பங்களிப்பு செய்வதிலும், ஊரகப்பகுதிகளில் வசிப்பவர்களுக்கு மேலும் அதிக வேலைவாய்ப்புகளை அளிப்பதிலும் சந்தேகமில்லை என்று டாக்டர் மகேந்திரநாத் பாண்டே குறிப்பிட்டார்.
சுகாதாரம் மற்றும் குடும்ப நலத்துறை அமைச்சகம்
கோவிட் 19: கட்டுக்கதைகள் vs. உண்மை
இந்தியாவில் காலாவதியான தடுப்பூசிகள் செலுத்தப்படுவதாக ஊடகங்களில் வெளியாகும் செய்திகள் தவறானவை மற்றும் தவறாக வழிநடத்தக்கூடியவை
கோவாக்சின் மற்றும் கோவிஷீல்டு தடுப்பூசிகளின் ஆயுட்காலத்தை முறையே 12 மாதங்கள் மற்றும் 9 மாதங்களாக நீட்டித்து மத்திய மருந்து தரக்கட்டுப்பாட்டு அமைப்பு ஏற்கனவே ஒப்புதல் அளித்துள்ளது
இந்தியாவில் மேற்கொள்ளப்பட்டு வரும் தேசிய அளவிலான கோவிட் 19 தடுப்பூசி இயக்கத்தில், காலாவதியான தடுப்பூசிகள் பயன்படுத்தப்படுவதாக சில ஊடகங்களில் செய்தி வெளியாகியுள்ளது. இது அரைகுறையான தகவல்களின் அடிப்படையில் வெளியான தவறான மற்றும் தவறாக வழிநடத்தக்கூடிய செய்தியாகும்.
பாரத் பயோடெக் நிறுவனம் கேட்டுக் கொண்டதற்கிணங்க அந்த நிறுவனத்தின் தயாரிப்பான கோவாக்சின் தடுப்பூசியின் ஆயுட்காலத்தை 9 மாதங்களில் இருந்து, 12 மாதங்களாக நீட்டித்து மத்திய மருந்து தரக் கட்டுப்பாட்டு அமைப்பு, 25 அக்டோபர் 2021 அன்று உத்தரவிட்டுள்ளது. இதேபோன்று, கோவிஷீல்டு தடுப்பூசியின் ஆயுட்காலத்தையும் 6 மாதத்திலிருந்து 9 மாதங்களாக நீட்டித்து 22 பிப்ரவரி 2021 அன்று உத்தரவிடப்பட்டுள்ளது.
தடுப்பூசி உற்பத்தியாளர்கள் அளித்த புள்ளிவிவரங்களை முறையாக ஆய்வு செய்து, விரிவான பகுப்பாய்வுகளுக்கு பிறகே இந்த தடுப்பூசிகளின் ஆயுட்காலம் மத்திய மருந்து தரக்கட்டுப்பாட்டு அமைப்பால் நீட்டிக்கப்பட்டுள்ளதாக மத்திய சுகாதார அமைச்சகம் தெரிவித்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1787143
ரெயில்வே அமைச்சகம்
இந்தியா - ஜெர்மனி இடையில் ரயில்வே துறையில் புரிந்துணர்வு ஒப்பந்தம் கையெழுத்திட்டதற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்திய ரயில்வே அமைச்சகத்துக்கும், ஜெர்மனியின் டி.பி. என்ஜினியரிங் & கன்சல்ட்டிங் GMBH -க்கும் இடையில் ரயில்வே துறையில் தொழில்நுட்ப ஒத்துழைப்பு தொடர்பாக கையெழுத்தான புரிந்துணர்வு ஒப்பந்தம் பற்றி தகவல்கள் தெரிவிக்கப்பட்டன. இந்த ஒப்பந்தம் 2020 பிப்ரவரி மாதம் கையெழுத்திடப்பட்டது.
விவரங்கள்:
ரயில்வே துறையில் தொழில்நுட்ப ஒத்துழைப்புக்கான இந்தப் புரிந்துணர்வு ஒப்பந்தம் பின்வரும் விஷயங்களில் ஒத்துழைப்புக்கு வகை செய்கிறது:
- சரக்கு கையாளுதல் .
- பயணிகளைக் கையாளுதல் .
- கட்டமைப்பு உருவாக்கல் மற்றும் மேலாண்மை .
- நவீன, போட்டித்தன்மை மிகுந்த ரயில்வே நிறுவனம் உருவாக்குதல் 
- ரயில்வே செயல்பாடுகள், மார்க்கெட்டிங் மற்றும் விற்பனையும், நிர்வாகத் தேவைகளுக்கான விஷயங்களிலும் தகவல் தொழில்நுட்பத் தீர்வுகள் உருவாக்குதல்
- முன்னதாக யூகித்தறிந்து பராமரித்தலுக்கு திட்டமிடுதல்
- தனியார் ரயில் செயல்பாடுகள், மற்றும்
- இரு தரப்பாருக்கும் இடையில் பரஸ்பரம் எழுத்துபூர்வமாக ஒப்புக்கொள்ளப்படும் வேறு எந்த விஷயங்களும்
பின்னணி:
ரயில்வே அமைச்சகம், தொழில்நுட்ப ஒத்துழைப்புக்காக பல்வேறு வெளிநாட்டு அரசுகள் மற்றும் தேசிய ரயில்வேக்களுடன், ஒத்துழைப்புக்கானது என அடையாளம் காணப்பட்ட விஷயங்களில் புரிந்துணர்வு ஒப்பந்தங்கள் / ஒத்துழைப்புக்கான குறிப்பாணைகள் / நிர்வாக ஏற்பாடுகள் / விருப்பம் தெரிவிக்கும் கூட்டு அறிவிக்கைகள்  ஆகியவற்றில் கையெழுத்திட்டுள்ளது. இதில் அதிவிரைவு ரயில், இப்போதுள்ள வழித்தடங்களில் வேகத்தை அதிகரித்தல், உலக தரத்திலான ரயில் நிலையங்களை உருவாக்குதல், தீவிர சீரமைப்பு செயல்பாடுகள் மற்றும் ரயில்வே கட்டமைப்புகளை நவீனப்படுத்துதல் உள்ளிட்ட அம்சங்கள் அடங்கும்.
உள்துறை அமைச்சகம்
ஒற்றை நிறுவன அடையாளங்கள் மற்றும் பல நிறுவன அடையாளங்களைக் கொண்டுள்ள பொருள்களை விற்கும் பெரு வணிக வளாகங்கள்  தவிர மற்ற பிரிவுகளில் உள்ள சில கடைகளைத் திறக்க அனுமதிக்கலாம் என்று மாநிலங்கள் / யூனியன் பிரதேசங்களுக்கு மத்திய உள்துறை அமைச்சகம் அறிவுறுத்தல்
நோய்த் தாக்குதல் அதிகமாக உள்ள ஹாட்ஸ்பாட் பகுதிகள் / கட்டுப்பாட்டு மண்டலங்களுக்கு இந்த தளர்வுகள் பொருந்தாது
கோவிட்-19க்கு எதிரான நடவடிக்கைகளில் தொகுக்கப்பட்ட, திருத்திய வழிகாட்டுதல்களின் கீழ், நோய்த் தாக்குதல் அதிகம் இல்லாத / கட்டுப்பாட்டு மண்டலங்களில் வராத பகுதிகளில் சில செயல்பாடுகளுக்கு விதிவிலக்கு அளித்து 15.04.2020 அன்று மத்திய உள்துறை அமைச்சகம் உத்தரவு வெளியிட்டது.
(https://www.mha.gov.in/sites/default/files/MHA%20order%20dt%2015.04.2020%2C%20with%20Revised%20Consolidated%20Guidelines_compressed%20%283%29.pdf
வணிக மற்றும் தனியார் நிறுவனங்களுக்கு விதிகளைத் தளர்த்திய மத்திய உள்துறை அமைச்சகம், அந்தந்த மாநிலங்கள் / யூனியன் பிரதேசங்களின் கடைகள், நிறுவனங்கள் சட்டத்தின் கீழ் பதிவு செய்யப்பட்டுள்ள அனைத்துக் கடைகளையும் திறக்கலாம் என அனுமதி அளித்துள்ளது. குடியிருப்பு வளாகங்களுக்கு அருகிலிருக்கும் தனிப்பட்ட கடைகள் உள்ளிட்டவற்றுக்கும் இது பொருந்தும்.
மார்க்கெட் வளாகங்களில் உள்ள கடைகள், நகராட்சி கார்ப்பரேஷன்கள் மற்றும் நகராட்சி வரம்புக்குள் வராதவற்றை திறக்க அனுமதிக்கப்பட்டுள்ளது. ஒற்றை மற்றும் ஒற்றை நிறுவன அடையாளங்கள் மற்றும் பல நிறுவன அடையாளங்களைக் கொண்டுள்ள பொருள்களை விற்பனை செய்யும் பெரு வணிக வளாகங்களை 
திறப்பதற்கு எந்தப் பகுதியிலும் அனுமதி இல்லை.
அனுமதிக்கப்பட்ட கடைகளை 50 சதவீத ஊழியர் வருகையுடன் மட்டும் திறக்க வேண்டும் என்பது கட்டாயம். பணியில் இருப்பவர்கள் முகக்கவச உறை அணிய வேண்டியதும் கட்டாயம். தனி நபர் இடைவெளி நடைமுறைகளை அலுவலர்கள் கடுமையாகப் பின்பற்ற வேண்டும்.
நோய்த்தாக்குதல் அதிகம் உள்ள ஹாட்ஸ்பாட் பகுதிகள் / கட்டுப்பாட்டு மண்டலங்களில், இந்தத் தளர்வுகள் பொருந்தாது என்பது முக்கியமாகக் கவனிக்கப்பட வேண்டிய அம்சமாகும்.
அதிகாரப்பூர்வ தகவலைக் காண இங்கே கிளிக் செய்யவும்